section_heading: Povijest
paragraph_text: Većina pripadnika Ustaške obrane bili su dobrovoljci iz Hercegovine, Like, i Zagore. U veljači i ožujku 1942. ustaški obrambeni zdrug, od 1200 boraca, postrojen je u Lipiku, sa zadaćom obrane područja Lipik-Okučani-Novska-Nova Gradiška. U travnju 1942. ustrojena je Domobranska dobrovoljačka pukovnija, sastavljena od pripadnika Obrane, te upućena u istočnu Hercegovinu radi osiguranja granice NDH prema Crnoj Gori. Razlog presvlačenje pripadnika Obrane u domobranske odore bio je što talijanske vlasti nisu dopuštale djelovanje ustaških postrojbi u svojoj okupacijskoj zoni. Pukovnija je stavljena pod zapovjedništvo pukovnika Franje Šimića.Krešimir Miron Begić, HOS 1941.-1945, 1998., str. 98. - 99.